FARSKÉ OZNAMY Farnosti Topoľčany – pre filiálku NEMČICE
17. nedeľa v Cezročnom období
DEŇ STARÝCH RODIČOV A SENIOROV
(26.7.2026 – 2.8.2026)
 Sv. omše počas nastávajúceho týždňa v Nemčiciach, ich časy a úmysly:
Piatok:	18.30 h. Úmysel sa upresní (rezerva)
Nedeľa:	09.00 h. † Zosnulí z rodiny Tomanová a Rybánska

 	Liturgický kalendár týždňa:
Pondelok: Sv. Gorazda a spoločníkov
Streda:	  Sv. Marty, Márie a Lazára
Štvrtok:	  Bl. Zdenky Cecílie Schelingovej – patrónky našej farskej charity
Piatok:	  Sv. Ignáca z Loyoly, kňaza – ktorý je zobrazený na bočnom oltári
Sobota:	  Sv. Alfonza Máriu de Liguori, biskupa a učiteľa Cirkvi (1. sobota)
Nedeľa:	  18. nedeľa v Cezročnom období – ODPUSTKY PORCIUNKULY
 V dnešnú nedeľu svoj sviatok slávia všetci starí rodičia a seniori. Z príležitosti ich sviatku im srdečne blahoželáme! Ďakujeme Pánu Bohu, že ich máme. A úprimne im ďakujeme za všetko dobré, nábožné a krásne, čo urobili pre dobro a blaho svojich blízkych a celého nášho drahého Slovenska. 
 Obec Nemčice tento víkend slávi 870. výročie svojej prvej písomnej zmienky. V túto nedeľu pri sv. omši o 10:30 hod. Nemčice ďakujú za všetky dobrodenia počas celého historického obdobia. Obci Nemčice a jej obyvateľov srdečne ďakujeme a blahoželáme. A rovnako vďačnosť vyjadrujeme hlavnému celebrantovi slávnosti vdp. Dominikovi Ondriašovi za jeho účasť na oslavách a povznesenie slávnostnej liturgie. 
 V sobotu 1. augusta 2026 vo farskom kostole v Topoľčanoch po sv. omši, ktorá je ráno o 8. hod., bude pobožnosť Mariánskeho večeradla, na ktoré srdečne pozývame. 
 Na budúcu nedeľu 2. augusta 2026 pripadá oslava Porciunkuly. Z tejto príležitosti od soboty poludnia (1.8.) a počas celej nedele (2.8.) možno pri nábožnej návšteve farského, katedrálneho alebo františkánskeho kostola získať za obvyklých podmienok úplné odpustky. A to obzvlášť v tomto Roku sv. Františka. 
 V nedeľu 2. augusta 2026 sa koná mariánska púť na Mechovičku so slávením sv. omše na danom pútnickom mieste o 10:30 hod., ktorú celebruje riaditeľ Diecézneho školského úradu v Nitre vdp. ThDr. Ivan Šulík, PhD. (podrobnosti sú na plagáte).
 Odchod pešej púte na Mechovičku z Topoľčian bude v nedeľu 2. augusta o 7:00 
od Farského kostola Nanebovzatia Panny Márie v Topoľčanoch. Srdečne Vás pozývame.
